b'\n_START_ARTICLE_\nVarnostni pas\n_START_PARAGRAPH_\nVarnostni pas je pas za pripenjanje potnikov na sede\xc5\xbee med vo\xc5\xbenjo zaradi ve\xc4\x8dje varnosti ob nenadnem sunku. Dosledna uporaba varnostnega pasu med vo\xc5\xbenjo zmanj\xc5\xa1a tveganje za smrtno \xc5\xbertev za polovico, v podobnem obsegu tudi zmanj\xc5\xa1a tveganje za hude po\xc5\xa1kodbe ter za skoraj \xc4\x8detrtino zmanj\xc5\xa1a tveganje za nastanek la\xc5\xbejih po\xc5\xa1kodb, tako pri voznikih kot pri sopotnikih na sprednjih sede\xc5\xbeih. Varnostni pasovi imajo dolgo zgodovino; za njihovega izumitelja velja angle\xc5\xa1ki in\xc5\xbeenir George Cayley z za\xc4\x8detka 19. stoletja. Pasove so pozneje uporabljali padalci med drugo svetovno vojno, v avtomobilih pa so jih za\xc4\x8deli ponujali leta 1949. Prvi klasi\xc4\x8dni trito\xc4\x8dkovni varnosti pas v avtomobilu so patentirali leta 1955.\n_START_SECTION_\nZakonodaja\n_START_PARAGRAPH_\nV Sloveniji obveznost pripenjanja z varnostnim pasom opredeljuje Zakon o pravilih cestnega prometa. Med vo\xc5\xbenjo morajo biti pripete z varnostnim pasom osebe v motornem vozilu na vseh sede\xc5\xbeih, kjer so vgrajeni varnostni pasovi. Policisti nadzorujejo priprenjanje z varnostnim pasom tako med svojimi rednimi nalogami kot tudi med ob\xc4\x8dasnimi poostrenimi nadzori. Poleg tega sodelujejo tudi v preventivnih akcijah za zagotavljanje varnostni cestnega prometa, ki osve\xc5\xa1\xc4\x8dajo javnost o obvezni uporabi varnostnih pasov in zadr\xc5\xbeevalnih sistemov za otroke tudi preko osnovnih in srednjih \xc5\xa1ol, avtobusnih in drugih prevozni\xc5\xa1kih sredstev ter medijev.\n_START_SECTION_\nZgodovina\n_START_PARAGRAPH_\nZa izumitelja varnostnega pasu velja angle\xc5\xa1ki in\xc5\xbeenir George Cayley, ki je deloval sredi 19. stoletja, \xc4\x8deprav je bil prvi patent odobren od Edwarda J. Claghorn iz New Yorka (US Patent 312,085, 10. februarja 1885 za varnostni pas). Claghornu so podelili patent Zdru\xc5\xbeenih dr\xc5\xbeav Amerike \xc5\xa1t. 312,085 za varnostni pas za turiste, slikarje, gasilce itd., patent je opredeljen kot \xc2\xbboblikovan  za uporabo za osebe, opremljeni s kavlji in drugimi priklju\xc4\x8dki za zavarovanje osebe na fiksni predmet\xc2\xab._NEWLINE_Leta 1946 je dr. C. Hunter Shelden odprl nevrolo\xc5\xa1ko prakso v Bolni\xc5\xa1nici Huntington Memorial v Pasadeni v Kaliforniji. V zgodnjih petdesetih letih je dr. Shelden veliko prispeval k avtomobilski industriji s svojo zamislijo o varnostnih pasovih. Do tega ga je pripeljala skrb zaradi velikega \xc5\xa1tevila po\xc5\xa1kodb glave ljudi, ki so prihajali na urgenco. Da bi zmanj\xc5\xa1al visoko stopnjo po\xc5\xa1kodb, ki jih je videl, je konec leta 1955 predlagal zlo\xc5\xbeljive varnostne pasove, vgradne volane, oja\xc4\x8dane strehe, palice, avtomatske klju\xc4\x8davnice vrat in pasivne zadr\xc5\xbeevalne naprave, kot je zra\xc4\x8dna blazina. Kasneje, leta 1966, je kongres sprejel Nacionalni zakon o varnosti v cestnem prometu in motornih vozilih, v skladu s katerim so morali vsi avtomobili izpolnjevati dolo\xc4\x8dene varnostne standarde._NEWLINE_Ameri\xc5\xa1ki proizvajalci avtomobilov Nash (leta 1949) in Ford (leta 1955) so kot opcijo ponudili varnostne pasove, \xc5\xa1vedski Saab pa je kot standard uvedel varnostne pasove leta 1958. Po predstavitvi Saab GT 750 na New York Motor Showu leta 1958 s standardnimi varnostnimi pasovi je praksa postala obi\xc4\x8dajna. _NEWLINE_Glenn Sheren iz Masona v Michiganu je 31. marca 1955 vlo\xc5\xbeil patentno prijavo za avtomobilski varnostni pas in leta 1958 je dobil patent US 2,855,215. To je bilo nadaljevanje prej\xc5\xa1nje patentne prijave, ki jo je g. Sheren izpolnil \xc5\xbee leta 1952. _NEWLINE_Prvi sodobni varnostni trito\xc4\x8dkovni pas (tako imenovani CIR-Griswoldov zadr\xc5\xbeevalni sistem), ki se danes uporablja v ve\xc4\x8dini vozil na tr\xc5\xbei\xc5\xa1\xc4\x8du, je bil patentiran leta 1955 v ameri\xc5\xa1kem patentu 2.710.649, ki so ga izdelali Ameri\xc4\x8dani Roger W. Griswold in Hugh DeHaven.'